Saski Baskonia

**Saski Baskonia S.A.D.** Gasteizko saskibaloi taldea da, emaitzarik nabarmenenak lortu dituen Euskal Herriko taldea. Presidentea Josean Kerejeta da 1990eko irailetik.

Gaur egun Fernando Buesa Arena du jokaleku, 15 504 eserlekurekin. Endesa Ligan eta Turkish Airlines Euroligan jokatzen du, eta guztira lau Liga irabazi ditu: 2002, 2008, 2010 eta 2020. urteetakoak. Halaber, zazpi Kopa irabazi ditu.

Europan ere txapeldun izan da, 1996an izan baitzen Europako Saskibaloi Errekopan.

Historia osoan zehar, Josean Kerejeta eta Duško Ivanović dira, hurrenez hurren,  denboraldi gehien egon diren presidentea eta entrenatzailea. 

Kamiseta erretiratuta dituzten 5 jokalari historikoak, bestela, Luis Scola, Tiago Splitter, Igor Rakočević, Sergi Vidal eta Pablo Prigioni dira.

## Historia 
ezkerrera|thumb|Fernando Buesa Arena 2023an|234x234px
SaskiBaskonia S.A.D**.**gaur
egun Estatuko klubik garrantzitsuenetakoa da eta bere izenak errespetua
eragiten du Europan. 2001/02 denboraldiko lorpen bikoitza baino froga
argiagorik ez dago Errege Kopa eta ACB Liga irabaziz edo lauFinal Four-etan
segidan parte hartu izana. Baina lorpen horietara heltzeko Klubak 1952 urtean
sortu zenetik pausu asko eman behar izan ditu, batzuetan txikiak eta beste
batzuetan erraldoiak. Club Depotivo Vasconia-k saskibaloi sekzio bat sortu zuen
1952 urtean.

### Kirol hastapenak 
Gaur egun europar goi mailan
kokaturik dagoen taldea orduan Félix Ullivarriarrazua Jauna Presidente legez
zuenClub Deportivo Vasconia-ren saskibaloi sekzio legez jaio zen. 1952 urtea
zen Klubeko presidentziak saskibaloi sekzioa antolatzea erabaki zuenean,
elkarteak kirola sustatzeko ezarrita zeukan ildoa jarraituz. Azkenik Jesús Peña
Ranero zuzendaritza-kidea izendatu zen sekzio berri honen ordezkari Vicente
Elejalde-k entrenatzaile kargua hartzen zuen bitartean. Azkenean pixkanaka
sendotu eta fruituak ematen bukatuko zuen proiektuaren oinarriak ezarrita
zeuden. Halere lorpen handiak izateko urteak itxaron behar izan baziren ere,
saskibaloi talde hasiberriaren hasierak etorkizun oparoa iragartzen zuen. Bere
lehenengoko denboraldian CD Vasconia bigarren tokian gelditu zen Herrialdeko
Txapelketan, Corazonistas Arabako hiriburuko ikastetxe bateko taldearen
atzetik.

Gorantz zetorren Vasconia 60.
hamarkadan zehar Herrialdeko Txapelketa menderatu zuen taldea izan zen, bost
txapelketa irabazi baitzituen. Ondoren Klubak, 1970 urtean, bere lehen titulu
“ofiziala” eskuratu zuen Hirugarren Mailako txapelketan lehen postuan bukatu
ondoren.

### Lehen mailara igoera 
Hobetzeko nahi etengabe horren
ondorioz 1972/73 denboraldian lortutako igoera aurkitzen dugu, zeinean
Vasconia-k Pepe Laso entrenatzaile mitikoaren eskutik saskibaloi nazionalaren
mailarik gorenean debuta egin zuen. Goi mailan jokatutako lehen partiduan erraz
irabaztea lortu zuen, 92-71, Lugo-ko Breogan-en aurrean. Gogoan izateko
denboraldi hartako taldea ondoko jokalariek osotzen zuten: Pinedo I, Pinedo II,
“Choche” Armentia, Carlos Luquero, Amado Ubis, Ibáñez “Pichu” , Jesús Arana,
José Luis Lázaro, Francisco Javier Zurutuza, Javier Buesa eta Ramón Díaz de
Argote.

1976/77 denboraldian Klubaren izen
ofizialaren aldaketa** **planteatzen da.
José Luis Sánchez Erauskin Presidenteak V hizkia B hizkiarekin ordezkatzea
erabaki zuen eta horrela Basconia-Schweppes deitzera pasatu zen.

Baskonia-rena bezalako hain
historia zabalean logikoa da ezusteko eta dezepzioak egotea. 1980/81
denboraldian Baskonia Lehen B mailara jaitsi zen eta hurrengo denboraldian,
igotzeko helburua ezarri ondoren, ohorezko mailara arrakasta handiz bueltatu
zen.

### ACB liga berria 
Taldea goi mailara bueltatzeak bat egin zuen saskibaloi liga
profesional bat abiatzeko erabaki sendoarekin. Horrela 1983/84 denboraldian ACB
Liga abiatu zen, txapelketa nazional gorenaren profesionalizatze osoa lortzera
orientatutako enpresa proiektua hain zuzen ere, zeinean gure taldea
sortzaileetako bat izan zen.

Baskonia ezin hobe txertatzen da filosofia horretan eta ACB Ligarekin
batera hazten dela esan genezake. Egia esan, denboraren poderioz Real Madrid
eta Barcelona klasikoei, Estatu mailan historikoki oso erakunde garrantzitsuak
saskibaloian, aurre egiteko alternatiba bilakatu da beste talde batzuekin
batera.

1985 urtean, Klubak lehen titulu ofiziala lortu zuen, Asoziazio Kopa,
play off-etako lehen txandan kanporatutako taldeen artean jokatzen zena. Final
horretan Arabatxo Baskonia inposatu zen (93 – 85) CAI Zaragoza-ren aurrean
Villanueva de la Serena-n, Badajoz-en.

Garaipen honi esker Baskonia Europara lehen aldiz hurbiltzea lortu
zuen. Super Cracks talde holandarraren aurrean egin zuen debuta, irabaziz, ondoren
Villeurbanne frantziarraren aurrean erortzeko. Urte haietan zehar kalitate
handiko hainbat jokalari atzerritar pasatu ziren Klubetik zaletuen artean
oroipen onak utzirik, hala nola Essie Hollis, Terry White, Abdul Jeelani eta
Larry Micheaux. Era berean Pablo Laso eta Alberto Ortega bezalako balore
gazteen debuta ematen da lehen taldean.

1987 urtean oso harreman emankorra hasiko da Taulell** S.A.**-rekin, haren Taugres eta TAU
Ceramica marken bidez, ACB-ko babeslerik zaharrena gaur arte eta kirol mailan fidelenetakoa
bihurtuz.

Gertaera erabakigarri honekin batera erakundearen etorkizuna
determinatzen duen beste bat ematen da. Erretiratu berri den Josean Querejeta
jokalaria Klubeko presidente izendatzen da eta bere lehenengoko zereginen
artean hura Kirol Sozietate Anonimo bihurtzea dago, izen berria Saski** **Baskonia S.A.D**.**izanik.

### Kronologia 
* 1952an sortu zuten, *Club Deportivo Vasconia* izenarekin. Lehenengo urte haietan, Arabako Txapelketa Probintzialean jokatu uen.
* 1972an igo zen Espainiako lehen mailara.
* 1976an izena aldatu zioten, *Basconia-Schweppes* bilakatzeko.
* 1981ean lehen B mailara jaitsi zen.
* 1983an maila gorena berreskuratu zuten. Urte hartan bertan ACB Liga sortu zuten Espainian.
* 1984an Arabako Kutxa edo *Caja de Álava* izena hartu zuten, 1986 arte erabili zutena.
* 1985ean euren lehen titulu ofiziala lortu zuten, **Asoziazio kopa**, CAI Zaragoza taldearen aurka.
* 1987an *Taugrés Baskonia* izena bereganatu zuen klubak, 1996 arte mantendu zuena.
* 1997an *Tau Cerámica Baskonia* izena jaso zuen, 2009 arte gorde zuena.
* 2009an *Caja Laboral Baskonia* izena hartu zuen, babesle-aldaketaren ondorioz.
* 2010ean bere hirugarren ACB Liga irabazi zuen FC Barcelonaren aurka finaleko hirugarren partidan 79-78 irabazi ondoren.
* 2013an *Laboral Kutxa Baskonia* izena hartu zuen, aurrezki kutxa babesleak izena aldatu baitzuen.
* 2018an *Kirolbet Baskonia* bihurtu zen.
* 2020an laugarren ACB Liga irabazi zuen.
* 2026an zazpigarren Kopa irabazi zuen.

### Jokalari historikoak 
* 1970eko hamarkada: 
**Josean Kerejeta.

* 1980ko hamarkada: 
**Essie Hollis
**Pablo Laso
**Larry Micheaux
**Alberto Ortega
**Ramon Rivas
**Chicho Sibilio 
**Juan José Urdiain
**Aitor Zarate.

* 1990eko hamarkada: 
**José Ángel Arcega
**Joe Arlauckas
**Elmer Bennett
**Juan Espil
**Roger Esteller
**Jorge Garbajosa
** Kenny Green
**Marcelo Nicola
**Velimir Perasovic

* 2000ko hamarkada: 
**Elmer Bennett
**Jose Calderon
**Travis Hansen
**Arvydas Macijauskas
**Pete Mickeal
**Andrés Nocioni
**Zoran Planinic
**Pablo Prigioni
**Igor Rakocevic
**Fernando San Emeterio
**Luis Scola
**Tiago Splitter
**Mirza Teletović
**Sergi Vidal

* 2010eko hamarkada:
**Darius Adams
**Rodrigue Beaubois
**Nemanja Bjelica
**Ioannis Bourousis
**Adam Hanga
**Marcelinho Huertas
**Mike James
**Shane Larkin
**Andrés Nocioni
**Brad Oleson
**Vincent Poirier
**Pau Ribas
**Fernando San Emeterio
**Tadas Sedekerskis
**Mirza Teletović
**Jānis_Timma
**Luca Vildoza
**Johannes Voigtmann
**Tornike Xengelia

* 2020ko hamarkada: 
**Khalifa Diop
**Simone Fontecchio
**Trent Forrest
**Rokas Giedraitis
**Jayson Granger
**Pierria Henry 
**Markus Howard
**Vanja Marinković
**Codi Miller McIntyre
**Chima Moneke
**Tadas Sedekerskis 
**Matteo Spagnolo
**Darius Thompson
**Timothé Luwawu-Cabarrot

### Entrenatzaileak 
*  Vicente Elejalde 1959–1969
*  Pepe Laso 1969–1977, 1985–1987
*  Juan Antonio Ortiz de Pinedo 1977–1978, 1982–1983
*  Iñaki Iriarte 1978–1980, 1981–1983, 1992–1993
*  Manu Moreno 1980–1981, 1987–1989
*  Txema Capetillo 1983–1984
*  Xabier Añua 1984–1985
*  Željko Pavličević 1989–1990
*  Herb Brown 1990–1992
*  Manel Comas 1993–1997
*  Sergio Scariolo 1997–1999, 2013–2014
*  Salva Maldonado 1999
*  Julio Lamas 1999–2000
*  Duško Ivanović 2000–2005, 2008–2012, 2019–2021, 2023-2024
*  Pedro Martínez 2005, 2017–2018
*  Velimir Perasović 2005–2007, 2015–2016, 2018–2019
*  Natxo Lezkano 2007
*  Božidar Maljković 2007
*  Neven Spahija 2007–2008, 2021–2022
*  Žan Tabak 2012–2013
*  Marco Crespi 2014
*  Ibon Navarro 2014–2015
*  Sito Alonso 2016–2017
*  Pablo Prigioni 2017
*  Joan Peñarroya 2022–2023
*  Pablo Laso 2024–2025
*  Paolo Galbiati 2025-egun

Iturria: baskonistas.com

## Palmaresa 
### Espainian: 15 
* ACB Liga:
** Txapelduna (4): 2001–02, 2007–08, 2009–10, 2019-20
** Finalista (5): 1997-98, 2004-05, 2005-06, 2008-09, 2017-18
* Errege Kopa:
** Txapelduna (7): 1994-95, 1998-99, 2001-02, 2003-04, 2005-06, 2008-09, 2025-26.
** Finalista (3): 1993-94, 2002-03, 2007-08
* Espainiako Superkopa (4): 2005, 2006, 2007, 2008

### Europan: 1 
* Euroliga
** Txapelduna (0)
** Finalista (2): 2001, 2005
** Final Four (5): 2005, 2006, 2007, 2008, 2016
** Partehartzeak (18)
* Europako Errekopa (1): 1996
** Finalista (2): 1994, 1995

### Beste titulu batzuk 
* Euskal Kopa (4): 2010-11, 2011-12, 2019-20, 2020-21
* Asoziazio Kopa (1): 1984-85
* España Junior (2): 1990-91, 1993-94

## Azken urteetako ibilbidea 
## Markak 
Hauek dira taldekideen markarik onenak ACB Ligan, 2006-07ko denboraldia arte kontuan harturik:

* Partidak:
1. Pablo Laso 369 (11.588 minutu).
2. Luis Scola 283 (7.801 minutu).
3. Alberto Ortega 273 (7.906 minutu).

* Puntuak:
1. Luis Scola 4.498.
2. Alberto Ortega 3.298.
3. Pablo Laso 3.263.

* Erreboteak:
1. Ramon Rivas 2.006.
2. Luis Scola 1.701.
3. Larry Micheaux 1.555.

* Asistentziak:
1. Pablo Laso 1.934.
2. Elmer Bennett 1.111.
3. Pablo Prigioni 692.

* Hirukoak:
1. Pablo Laso 325.
2. Velimir Perasovic 322.
3. Juan Espil 300.

* Txapelak:
1. Kenny Green 239.
2. Larry Micheaux 188.
3. Marcelo Nicola 144.

* Lapurtutako baloiak:
1. Pablo Laso 823.
2. Luis Scola 409.
3. Elmer Bennett 324.

## 2022-2023 denboraldiko taldea 
## Ereserkia  
Baskoniaren ereserkia *Aurrera beti Baskonia* izenekoa da, eta Gorka Knörrek 2006an sortu zuen, Koldo Uriarte musikariaren laguntzaz. Letra honakoa da:

*Aurrera Beti! Aupa Baskonia!*
*aurrera ta aurrera begira,*
*den dena emanaz, inoiz etsi gabe,*
*zure ondoan mila zale,*
*mila zale ta irabazle.*

## Erreferentziak 
## Kanpo estekak 
*  Webgune ofiziala
*  BASKONIAri buruzko informazioia
*  Baskoniaren foroa